Foto: Hina

NOGOMETAŠI Cibalije osvojili su prve bodove ove sezone nakon što su u 5. kolu Prve HNL u Vinkovcima pobijedili Rudeš sa 3:0.

Cibalia je do vodstva došla zahvaljujući autogolu Markusa Pavića u 27. minuti, koji je nakon kornera nespretno reagirao te je zatresao vlastitu mrežu.

Pobjedu Vinkovčana potvrdio je Marko Pervan. Prvo je u 83. minuti pogodio iz penala, a u sudačkoj nadoknadi (90+3) postavio je konačnih 3:0. S ova dva gola Pervan je izbio na prvo mjesto liste najboljih strijelaca, ima ukupno četiri pogotka.